Navahu valoda

Navahu valoda (navahu: Diné bizaad) ir Ziemeļamerikas pamatiedzīvotāju navahu valoda, kas izplatīta Amerikas Savienoto Valstu dienvidrietumos. Tā ir viena no na-dene valodu saimes dienvidu atapasku valodām. Navahu valodu prot no 120 000 līdz 170 000 cilvēku, no kuriem aptuveni 75% dzīvo Navahu nācijas teritorijā, un tā ir izplatītākā Ziemeļamerikas pamatiedzīvotāju valoda uz ziemeļiem no Meksikas.

Navahu valoda ir apdraudēta, jo samazinās bērnu skaits, kas tajā sazinās. Kopš 1986. gada skolās tiek īstenota valodas iegremdēšanas programma. Radiopārraides noris navahu un angļu valodās. Kopš 2012. gada ir pieejama iPhone navahu tastatūra, bet 2013. gada augustā navahu tastatūru ieviesa Android operētājsitēmā. 2013. gadā navahu valodā tika pārtulkota filma Zvaigžņu kari: Jaunā cerība. Tā bija pirmā lielā kinofilma, ko pārtulkoja kādā no indiāņu valodām.Translated Into Navajo, 'Star Wars' Will Be, NPR, 2012. gada 20. jūnijsNavajo Star Wars a crowd pleaser. Navajo Times, 2013. gada 13. jūlijs

Otrajā pasaules karā cīņās pret japāņiem un Korejas karā ASV Armijā dienēja navahu radisti, kas ziņojumus pa rāciju un telefonu nodeva pretiniekiem nesaprotamajā navahu valodā.

 Atsauces 

 Ārējās saites 

 Navahu valodai veltīta tīmekļa vietne

Kategorija:Ziemeļamerikas indiāņu valodas
Kategorija:Na-dene valodas